Document ID: 32004R2081

KOMISSION ASETUS (EY) N:o 2081/2004,
annettu 6 päivänä joulukuuta 2004,
siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamista koskevista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (1) ja erityisesti sen 4 artiklan 2 kohdan ja 9 artiklan,
sekä katsoo seuraavaa:
(1)
Neuvoston asetuksella (EY) N:o 1782/2003 (2) toteutetun siemenalan uudistuksen mukaisesti on tarpeen tarkistaa ja yksinkertaistaa tietoja, jotka jäsenvaltioiden edellytetään toimittavan komissiolle asetuksen (ETY) N:o 2358/71 9 artiklan nojalla. Siemenalan yhteisestä markkinajärjestelystä annetun asetuksen (ETY) N:o 2358/71 soveltamisessa tarvittavien tietojen toimittamisesta 14 päivänä marraskuuta 1973 annettua komission asetusta (ETY) N:o 3083/73 (3) on lisäksi muutettu useaan otteeseen. Selkeyden vuoksi kyseinen asetus on tarpeen korvata uudella säädöksellä. Tämän vuoksi asetus (ETY) N:o 3083/73 olisi kumottava.
(2)
Ottaen huomioon kylvämiseen tarkoitetun hybridimaissin ja durran muuttunut markkinatilanne, kolmansien maiden kanssa käytävää kauppaa ei ole enää tarpeen voida seurata jatkuvasti. Kylvämiseen tarkoitettuun hybridimaissiin ja durraan ei pitäisi enää soveltaa asetuksen (ETY) N:o 2358/71 4 artiklan 1 kohdan mukaista tuontitodistusjärjestelmää. Sen vuoksi on aiheellista kumota tuontitodistusjärjestelmään kuuluvien siemenalan tuotteiden määrittämisestä 6 päivänä kesäkuuta 1979 annettu komission asetus (ETY) N:o 1117/79 (4) ja olla enää säätämättä asiaa koskevien tietojen toimittamisesta.
(3)
Siemenien hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava komissiolle kunkin asetuksen (ETY) N:o 2358/71 liitteessä vahvistetun lajin tai lajikeryhmän osalta tämän asetuksen liitteessä luetellut, atk-muodossa olevat tiedot siinä täsmennettyihin määräaikoihin mennessä.
2 artikla
Kumotaan asetus (ETY) N:o 3083/73 ja asetus (ETY) N:o 1117/79.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä joulukuuta 2004.

Labels: 12
6